###### Obec Kostolné Kračany

**–––––––––––––––––––––––––––––**

## Obecné zastupiteľstvo v Kostolných Kračanoch na základe § 6 ods.1 zák.č.369/1990 Zb.o obecnom zriadení v znení neskorších predpisov a zák.č.582/2004 Z.z. o Miestnych daniach a miestnom poplatku za komunálne odpady a drobné stavebné odpady v znení

## noviel č.733/2004 Z.z., zákona č. 747/2004 Z.z., zákona č.171/2005 Z.z., zákona č.517/2005 Z.z., zákona č.120/2006 Z.z., zákona č.460/2007 Z.z., zákona č.538/2007 Z.z.

## *vydáva*

## pre územie obce Kostolné Kračany, Amadeho Kračany, Kyncelové Kračany, Moravské Kračany, Pinkové Kračany s účinnosťou od 1.1.2020.

##### Všeobecne záväzné nariadenie

***č. 1/2019***

**o miestnych daniach**

**a miestnom poplatku za komunálne odpady a drobné stavebné odpady**

**na území obce Kostolné Kračany**

### I. č a s ť

#### Základné ustanovenia

**§** 1

l/ Obecné zastupiteľstvo v Kostolných Kračanoch podľa § 11 ods.4 písm.d) zákona č.369/1990 Zb. o obecnom zriadení v znení neskorších predpisov **rozhodlo,** že v nadväznosti na § 98 zákona č.582/2004 Z.z o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. Januára 2019 miestne dane a miestny poplatok za komunálne odpady a drobné stavebné odpady.

Toto všeobecne záväzné nariadenie / ďalej len „VZN“/ upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady / ďalej len „ miestne dane a miestny poplatok „/ na území obce Kostolné Kračany

2/ Obec Kostolné Kračany na svojom území ukladá tieto miestne dane:

**a/ daň z nehnuteľností**

**b/ daň za psa**

**c/ daň za užívanie verejného priestranstva**

**d/ daň za ubytovanie**

**e/ daň za predajné automaty**

**f/ daň za nevýherné hracie prístroje**

.

3/ Obec Kostolné Kračany na svojom území ukladá miestny poplatok za komunálne odpady a drobné stavebné odpady.(ďalej len „ poplatok“)

4/ Zdaňovacím obdobím miestnych daní a to dane z nehnuteľností, dane za psa, je kalendárny rok.

***II. č a s ť***

#### Miestne dane

Daň z nehnuteľností

**§ 2**

Daň z nehnuteľností zahŕňa

**a/ daň z pozemkov**

**b/ daň zo stavieb**

**c/ daň z bytov a z nebytových priestorov v bytovom dome / ďalej len „daň z bytov“/**

**§3**

Daň z pozemkov

1/ Daňovníkom dane z pozemkov sú tí, ktorí sú uvedení v ustanovení § 5 zák.č.582/2004 Z.z. o miestnych daniach a miestnom poplatku za komunálne odpady a drobné stavebné odpady /ďalej len „ zákon o miestnych daniach“/.

2/ predmetom dane z pozemkov sú pozemky na území obce Kostolné Kračany v členení podľa § 6 ods.l až 6 zákona o miestnych daniach:

1. **Orná pôda, chmeľnice, vinice, ovocné sady, trvalé trávnaté porasty**
2. **Záhrady**
3. **Zastavané plochy a nádvoria, ostatné plochy**
4. **Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy**
5. **Stavebné pozemky**

**Základ dane**

3/ Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k 1.januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

4/ Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedené v prílohe č.1 zák.č.582/2004 Z.z. o miestnych daniach a miestnom poplatku za komunálne odpady a drobné stavebné odpady t.j.

1. **orná pôda 0,8743 €/m2**
2. **trvalé trávnaté porasty 0,2894 €/m2**

5/ Základom dane z pozemkov pre pozemky druhu záhrada, zastavené plochy a nádvoria, stavebné pozemky a ostatné plochy je hodnota plochy určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona č.582/2004 o miestnych daniach a miestnom poplatku za komunálne odpady a drobné stavebné odpady.

1. **záhrady 1,85 €/m2**
2. **zastavané plochy a nádvoria 1,85 €/m2**
3. **ostatné plochy 1,85 €/m2**
4. **stavebné pozemky 18,58 €/m2**

6/ Základom dane z pozemkov pre lesné pozemky , na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa zákona č.382/2004 Z.z.o znalcoch , tlmočníkoch a predkladateľoch a o zmene a doplnení niektorých zákonov a vyhlášky Min.spravodlivosti SR č.492/2004 Z.z. o stanovení všeobecnej hodnoty majetku.

**Sadzba dane**

7/ Ročná sadzba dane z pozemkov je nasledovná:

a/ orná pôda, chmeľnice, vinice, ovocné sady, trvalé trávnaté porasty **0,48%** z hodnoty

b/ záhrady **: 0,35%** z hodnoty

c/ zastavané plochy a nádvoria, ostatné plochy **0,35%** z hodnoty

d/ lesné pozemky na ktorých sú hospodárske lesy, rybníky s chovom rýb a ostatné

hospodársky využív.vodné plochy: **1,75%**

f/ stavebné pozemky: **0,40%** z hodnoty,

g/ pozemky, na ktorých sú fotovoltaické elektrárne –**hodnota pôdy podľa zákona**

**x 1,75%**

8/ Hodnota lesných pozemkov, rybníky, ostatné využívané vodné plochy pre obec Kostolné Kračany je stanovená, ak daňovník nepreukáže znalecký posudok na **0,2420 €/m2**. Ročná sadzba dane je **1,75%.**

**§ 4**

Daň zo stavieb

1/ Daňovníkom dane zo stavieb sú tí, ktorí sú uvedení v ustanovení § 9 zákona

o miestnych daniach.

2/ Predmetom dane zo stavieb sú stavby na území obce Kostolné Kračany, ktoré majú jedno alebo viac nadzemných alebo podzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať. Na zaradenie stavby podľa odseku 1 je rozhodujúci účel jej využitia k 1.januáru zdaňovacieho obdobia.

Na účely tohto nariadenia sa stavbami rozumejú:

**a) stavby na bývanie a drobné stavby, ktoré majú doplnkovú funkciu pre hlavnú**

**stavbu**

**b) stavby na pôdohospodársku produkciu, skleníky, stavby pre vodné hospodárstvo,**

**stavby využívané na skladovanie vlastnej pôdohospodárskej produkcie vrátane**

**stavieb na vlastnú administratívu**

**c) stavby a chaty na individuálnu rekreáciu**

**d) samostatne stojacie garáže**

**e) stavby hromadných garáží**

**f) stavby hromadných garáží umiestnené pod zemou**

**g) priemyselné stavby, stavby slúžiace energetike, stavby slúžiace stavebníctvu,**

**stavby využívané na skladovanie vlastnej produkcie vrátane stavieb na**

**vlastnú administratívu**

**h) stavby na ostatné podnikanie a na zárobkovú činnosť, skladovanie**

**a administratívu súvisiace s ostatným podnikaním a zárobkovou činnosťou**

**i) ostatné stavby neuvedené v písmenách a/ až h/**

**Základ dane**

3/ Základom dane zo stavieb je výmera zastavanej plochy v m². Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.

**Sadzba dane**

4/ Ročná sadzba dane zo stavieb je za každý začatý m2 zastavanej plochy nasledovná:

a) stavby na bývanie a ostatné stavby tvoriace príslušenstvo hlavnej stavby:

prízemie **0,100 €/m2**

nadzemné /poschodie/ **0,04 €** /m2

b) **0,100 €/m2** za stavby na pôdohospodársku produkciu, skleníky, stavby využívané na skladovanie vlastnej produkcie, stavby pre vodné hospodárstvo s výnimkou stavieb na skladovanie inej ako vlastnej pôdohospodárskej produkcie a stavieb na administratívu,

1. **0,300 /m2** chaty a stavby na individuálnu rekreáciu
2. **0,300 €/m2** za samostatne stojace garáže
3. **0,300 €/m** za stavby hromadných garáží
4. **0,300 €/m2** za stavby hromadných garáží umiestnené pod zemou
5. **1,000 €/m2** priemyselné stavby a stavby slúžiace energetike, stavby slúžiace stavebníctvu stavby na skladovanie vlastnej produkcie, vrátane stavieb na vlastnú administratívu

h) **1,000 €/m2** stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou.

i) **0,200** **€ /m2** ostané stavby neuvedené v písm.a) až h)

Stavby /g, h/ ,nachádzajúceho sa v priemyselnej zóne v kat.území Kostolné Kračany:

**2, 000 €/ m2**

**§ 5**

Daň z bytov

1/ Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

2/ Predmetom dane z bytov v bytovom dome na území obce Kostolné Kračany v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby sú byty a nebytové priestory.

**Základ dane**

3/ Základom dane z bytov je výmera podlahovej plochy bytu alebo nebytového priestoru v m2.

**Sadzba dane**

4/ Ročná sadzba dane z bytov je za každý aj začatý m2 podlahovej plochy bytu a nebytového priestoru

a/ za byty a nebytové priestory **0,10 €/ m2.**

**§ 6**

Spoločné ustanovenia pre daň z nehnuteľnosti

1/ Správca dane ustanovuje, že poskytuje podľa miestnych podmienok v obci oslobodenie od dane z pozemkov na :

**a/ pozemky, na ktorých sú cintoríny**

**b/ pozemky verejne prístupných parkov, priestorov a športovísk**

**c/ pozemky užívané školami a školskými zariadeniami**

**d/ pozemky tvoriace jeden funkčný celok so stavbou alebo jej časťou slúžiace na**

**vykonávanie náboženských obradov, pozemky vo vlastníctve cirkví a náboženských**

**spoločností pokiaľ nie sú v nájme**

**e/ pozemky, stavby, byty a nebytové priestory vo vlastníctve obce ak to neustanovuje**

**inak nájomná zmluva**

2/ Označenie platby dane z nehnuteľností.

Daňovník označí platbu pri platení poštovou poukážkou alebo prevodným príkazom nasledovne:

a/ variabilný symbol : číslo rozhodnutia

b/ číslo účtu v banke: 6640148/5200

Vznik a zánik daňovej povinnosti

1/ Daňová povinnosť vzniká 1. januára zdaňovacieho obdobia nasledujúceho po zdaňovacom období v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľností 1.januára bežného zdaňovacieho obdobia vzniká daňová povinnosť týmto dňom. Pre vyrubenie dane z nehnuteľnosti je rozhodujúci stav k 1.januáru zdaňovacieho obdobia.

Na zmeny skutočností rozhodujúcich pre daňovú povinnosť ktoré nastanú v priebehu zdaňovacieho obdobia sa neprihliada. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dní v ktorom sa vydražiteľ stal vlastníkom nehnuteľnosti.

2/ Daňové priznanie k dani z nehnuteľností / ďalej len „priznanie“/ je daňovník povinný podať k príslušnému správcovi dane do 31.januára toho zdaňovacieho obdobia, v ktorom mu vznikla daňová povinnosť, ak zákon o miestnych daniach neustanovuje inak a

v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dani z nehnuteľnosti.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľnosti. Daňovník, ktorý nadobudne nehnuteľnosť vydražením v priebehu zdaňovacieho obdobia je povinný podať priznanie do 15 dní odo dňa vzniku daňovej povinnosti.

Ak je pozemok, stavba, byt a nebytový priestor v bytovom dome v spoluvlastníctve viacerých osôb / § 5 ods.4, § 9 dos.3 a § 13 ods.2 / , priznanie podá každá fyzická osoba alebo právnická osoba. Ak sa spoluvlastníci dohodnú , priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.

4/ Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

5/ Daňovník, ak ide o fyzickú osobu je povinný uviesť v priznaní aj meno , priezvisko, titul adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

6/ Daň z pozemkov, daň zo stavieb a daň z bytov vyrubí správca dane každoročne podľa stavu k 1. januáru príslušného zdaňovacieho obdobia. Pri nadobudnutí nehnuteľností v dražbe správca dane vyrubí pomernú časť dane vydražiteľovi začínajúc mesiacom nasledujúcom po dni, v ktorom nehnuteľnosť v dražbe nadobudol, až do konca príslušného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podá priznanie podľa § 19 ods.2 zákona o miestnych daniach.

**§ 7**

Daň za psa

1/ Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby, a pes , ktorého vlastní občan s ťažkým zdravotným postihnutím.

2/ Daňovníkom je fyz. alebo právnická osoba, ktorá je vlastníkom alebo držiteľom psa, ak sa nedá preukázať kto psa vlastní.

**Základ dane**

3/ Základom dane je počet psov.

**Sadzba dane**

4/ Sadzba dane je **3,00 €** za jedného psa za kalendárny rok. Takto určená sadzba dane platí za každého ďalšieho psa u toho istého daňovníka.

5/ Daňová povinnosť vzniká prvým dňom kalendárneho mesiaca nasledujúceho po mesiaci v ktorom sa pes stal predmetom dane a zaniká posledným dňom mesiace, v ktorom pes prestal byť predmetom dane.

6/ Spôsob preukazovania zániku daňovej povinnosti:

a/ hodnoverný doklad , že už nie je vlastníkom alebo držiteľom psa.

7/ Spôsoby vyberania dane:

a/ v hotovosti do pokladne obecného úradu

b/ poštovou poukážkou na bežný účet OcÚ

**§ 8**

Daň za užívanie verejného priestranstva

1/ verejným priestranstvom na účely tohto VZN sú verejnosti prístupné pozemky vo vlastníctve obce Kostolné Kračany, ktorými sa rozumejú nasledovné miesta:

* **hlavné / štátne/ a všetky vedľajšie /miestne/ cestné komunikácie v celej svojej dlžke a šírke od krajnice po krajnicu**
* **vybudovaný chodník, príp. aj upravená plocha pre chodenie obyvateľov na celom území obce**
* **námestie,**
* **všetky neknihované parcely v intraviláne obce,**
* **trhovisko.**

2/ Predmetom dane za užívanie verejného priestranstva je osobitné užívanie verejného priestranstva.

3/ Osobitným užívaním verejného priestranstva sa podľa toho VZN rozumie

a/ umiestnenie stavebného zariadenia, predajného zariadenia a umiestnenie skládky,

trvalé parkovanie vozidla mimo stráženého parkoviska

4/ Daňovníkom je fyzická osoba alebo právnická osoba, ktorá verejné priestranstvo užíva.

**Základ dane**

5/ Základom dane za užívanie verejného priestranstva je výmera užívaného verejného priestranstva v m² .

**Sadzba dane**

6/ Sadzbu dane za užívanie verejného priestranstva je každý aj začatý m2 osobitne užívaného priestranstva a za každý aj začatý deň určuje obec v tomto VZN nasledovne:

a/ *za prechodné umiestnenie stavebného zariadenia a umiestnenie skládky (miešačka, skládka stav.mater. a pod.)* .................................................... **0,20 € /m2/deň**

8 /Daňová povinnosť vzniká začatím užívania verejného priestranstva a zaniká ukončením užívania verejného priestranstva.

Daňovník je povinný osobne alebo písomne podať oznámenie o začatí užívania verejného priestranstva Obecnému úradu Kostolné Kračany a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

9/ Daň sa vyrubí rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.

**§ 9**

Daň za ubytovanie

Predmetom dane za ubytovanie je odplatné prechodné ubytovanie fyzickej osoby v ubytovacom zariadení, ktorého kategorizáciu určuje osobitný predpis/ďalej len zariadenie/

Daňovníkom je fyzická osoba, ktorá sa v zariadení odplatne prechodne ubytuje.

**Základ dane**

Základom dane je počet prenocovaní.

**Sadzba dane**

Sadzba dane je **0,50 €** na osobu a prenocovanie.

**Vyberania dane**

Platiteľom dane je prevádzkovateľ zariadenia, ktorý odplatné prechodné ubytovanie

poskytuje.Platiteľ je povinný zaplatiť obci vypočítanú daň za ubytovanie **do 15. dňa**

**nasledujúceho po ukončení štvrťroka** v hotovosti do pokladne obecného úradu alebo

bankovým prevodom na účet OcÚ. Platiteľ je povinný viesť preukaznú evidenciu o

počte ubytovaných osôb a prenocovaní, na základe ktorého zostaví štvrťročný výkaz pre

obec Kostolné Kračany.

**Podrobnosti a náležitosti oznamovacej povinnosti platiteľa**

Platiteľ dane začatie činnosti prevádzkovania zariadenia oznámi pre účel registrácie najneskôr do 30 dní od prvého dňa prevádzkovania zariadenia správcovi dane, ktorým

je obec Kostolné Kračany. Prípadné zmeny alebo zánik činnosti oznámi do 30 dní odo

dňa, kedy tieto skutočnosti nastali.

**§10**

Daň za predajné automaty

1/ Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti.

2/ Daňovníkom je fyzická osoba alebo právnická osoba, ktorá predajné automaty prevádzkuje.

**Základ dane**

3/ Základom dane je počet predajných automatov.

**Sadzba dane**

4/ Sadzba dane je **70,00 € za jeden predajný automat na kalendárny rok.**

5**/** Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

**§ 11**

### Daň za nevýherné hracie prístroje

1/ Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti

2/ Nevýherné hracie prístroje sú:

a/ elektronické prístroje na počítačové hry

b/ mechanické prístroje, elektronické prístroje, automaty a iné zariadenia na

zábavné hry

**Základ dane**

3/Základom dane je počet nevýherných hracích prístrojov.

**Sadzba dane**

4/ Sadzba dane je **50,00 € za jeden nevýherný hrací prístroj na kalendárny rok.**

5/ Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať, a zaniká posledným dňom mesiaca v ktorom sa ukončilo jeho prevádzkovanie.

### III. časť

***Miestny* poplatok**

**Miestny poplatok za komunálne odpady a drobné stavebné odpady**

**§ 12**

1/ Miestny poplatok za komunálne odpady a drobné stavebné odpady / ďalej len „ poplatok“ / sa platí za komunálne odpady a drobné stavebné odpady, ktoré vznikajú na území obce.

2/ Ak ďalej nie je ustanovené inak, poplatok platí poplatník, ktorým je:

a) fyzická osoba, ktorá má v obci trvalý alebo prechodný pobyt, alebo ktorá je na území obce oprávnená užívať byť, nebytový priestor, pozemnú stavbu alebo jej časť, alebo objekt, ktorý nie je stavbou , alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce, okrem letného pozemku a pozemku, ktorý je evidovaný v katastri nehnuteľnosti ako vodná plocha / ďalej len „nehnuteľnosť“/.

b) právnická osoba ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať, alebo užíva nehnuteľnosť nachádzajúcu sa na území obce na účel podnikania.

3/ Ak má osoba podľa odseku 2 písm. a/ v obci súčasne trvalý alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu.

4/ Poplatok od poplatníka v ustanovenej výške pre obec vyberá a za vybraný poplatok ručí

a) vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom , poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí:, ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie.

b) správca, ak je vlastníkom nehnuteľnosti štát, vyšší územný celok, alebo obec / ďalej len „ platiteľ „/. Platiteľ a poplatník sa môžu písomne dohodnúť, že poplatok obci odvedie priamo poplatník:, za odvedenie poplatku obci ručí platiteľ.

5/ Poplatková povinnosť vzniká dňom, ktorým nastane skutočnosť uvedená v odseku 2, a zaniká dňom, ktorým táto skutočnosť zanikne.

**6/ Sadzba poplatku je:**

a) v obci je zavedený paušálny poplatok.

*Poplatok sa určuje na jeden kalendárny rok. Obec ustanovuje pri paušálnom poplatku u fyzických osôb sadzbu poplatku 0,0438€ na osobu za deň, čo ročne činí* ***16,00€ /****osoba/rok.*

*( poplatníci podľa § 77 ods.2 písm.a/zákona)*

*U ostatných /právnické osoby a podnikatelia/ sa určuje paušálny poplatok/podľa počtu zamestnancov k 1.1. kal. roka, na ktorý sa poplatok vyberá/ nasledovne:*

sadzba /deň ročne

**chatári, chalupári, záhradkári 0,0547 € 20,00 €**

**ostatní podnikatelia , družstvo 0,0438 € 16,00 € /zamest/rok**

**Sadzba poplatku za zber a zneškodňovanie drobných a stavebných odpadov je: 0,015€**

**za kg.**

7/ Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a) uviesť svoje meno , priezvisko, titul, rodné číslo, adresu trvalého pobytu, adresu prechodného pobytu/ ďalej len „ identifikačné údaje“ /, v prípade určeného zástupcu podľa §77 ods. 7 aj identifikačné údaje za ostatných členov domácnosti a ak je poplatníkom osoba podľ §77 ods. 2 písm.b) alebo c) názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku

c) ak požaduje zníženie alebo odpustenie poplatku podľa § 82, predložiť aj doklady, ktoré odôvodňujú zníženie alebo odpustenie poplatku.

8/ Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

9/ Paušálny poplatok sa vyrubuje rozhodnutím bežného kalendárneho roka. Pre vyrubenie poplatku je rozhodujúci stav k l. januáru príslušného kalendárneho roka.

10/ Splatnosť poplatku je do 30.06. kalendárneho roka.

11/ Obec poplatok zníži podľa najnižšej sadzby alebo odpustí , za obdobie, za ktoré poplatník obci preukáže, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať, viac ako 90 po sebe nasledujúcich dní. Obec poplatok zníži alebo odpustí za obdobie, za ktoré poplatník obci preukáže na základe hodnoverných dokladov:

a) že sa v určenom období dlhodobo zdržiava v zahraničí,: na základe predloženého potvrdenia o povolení pobytu na území iného štátu alebo dokladu preukazujúcom jeho pracovné povolenie v zahraničí/alebo keď už bolo predložené v prechádzajúcom roku, môže byť aj čestné prehlásenie, že stav naďalej pokračuje**/ vo výške 100%**

b) občanom, ktorý majú zrušení trvalý pobyt v obci a sú evidovaní na súpisnom čísle 0/nula/

**vo výške 100%**

c) potvrdenie o prechodnom pobyte mimo obce

Poplatník je povinný ohlásiť všetky skutočnosti a predložiť potvrdenia správcovi poplatku vždy do 31.01.bežného roka, ktoré majú vplyv na odpustenie poplatku na spoplatňovacie obdobie. V prípade nepredloženia dokladov preukazujúce dôvod odpustenia poplatku v stanovenej lehote obec poplatok neodpustí.

12/ Poplatok sa určuje na obdobie na kalendárny rok.

**IV. časť**

Spoločné a záverečné ustanovenia

**§ 13**

Spoločné ustanovenia

1/ Správu miestnych daní a miestneho poplatku vykonáva obce Kostolné Kračany prostredníctvom starostu obce a poverených zamestnancov obce Kostolné Kračany.

2/ Postavenie povereného zamestnanca obce – správcu dane z nehnuteľnosti nemá hlavný kontrolór obce Kostolné Kračany.

**§ 14**

Záverečné ustanovenia

l/ Pokiaľ v tomto VZN nie je podrobnejšia úprava, odkazuje sa na zákon o miestnych daniach a zákon SNR č. 582/2004 Z.z. o miestnych daniach a miestnom poplatku za komunálne odpady, a drobné stavebné odpady v znení neskorších predpisov.

2/ Na tomto VZN obce Kostolné Kračany sa uznieslo Obecné zastupiteľstvo v Kostolných Kračanoch a to dňa **11. 12. 2019.**

3/ Dňom účinnosti tohto VZN sa zrušuje VZN obce Kostolné Kračany č.1/2017 zo dňa 15.12.2018 o miestnych poplatkoch.

4/ Zmeny a doplnky tohto VZN schvaľuje Obecné zastupiteľstvo v Kostolných Kračanoch.

5/ Toto VZN nadobúda účinnosť dňom 1. 1. 2020.

v Kostolných Kračanoch , dňa 11. 12. 2019

Ladislav Gódány

**starosta obce**

Návrh VZN vyvesený na úradnej tabuli v obci Kostolné Kračany dňa: 10.12.2019

VZN vyvesené na úradnej tabuli v obci Kostolné Kračany dňa: 12.12.2019

VZN nadobúda účinnosť dňa: 01.01.2020